લોકસભાની આગામી વર્ષ ૨૦૧૯માં યોજાનાર ચૂંટણી માટે બિહારમાં સીટ વહેંચણી મામલે જેડીયુ અને ભાજપ વચ્ચેને ખેંચતાણ ખત્મ થતી હોય તેમ લાગતું નથી. જેડીયુએ કહ્યું છે કે તેનો તમામ આધાર સાથી પક્ષ ભાજપ કેટલી બેઠકો ઓફર કરે છે તેની પર છે. જોકે તેણે સ્પષ્ટ કર્યું છે કે તે રાજસ્થાન, મધ્યપ્રદેશ, છત્તીસગઢ અને મણિપુરની ચૂંટણીમાં પોતાના જોરે મેદાનમાં ઉતરશે. ભાજપ સાથે સંબંધોમાં તંગદિલીના અહેવાલો વચ્ચે નીતિશકુમારે કહ્યું છે કે અમને નજરઅંદાજ કરવાની ભૂલ ન કરતા. તેમ કરનાર પોતે જ નજરઅંદાજ થઇ જશે. કોંગ્રેસ સાથે જોડાવાની અટકળાે મામલે તેમણે ઉમેર્યું કે ભ્રષ્ટાચાર મામલે રાહુલ ગાંધીનું વલણ સ્પષ્ટ નથી..